**Önkéntes program a település működésének javításáért**

A képzés a nők társadalmi elfogadottságának elősegítése a répcementi turizmusban projekt keretei között valósul meg.

*Projekt azonosítószáma: EFOP-1.2.9-17-2017-00038*

A 70/2020 (III. 27.) Kormányrendelet szerint lehetőség nyílik arra, hogy az eddigi kontaktórás képzéseket távoktatásként tartsuk meg, így jelentősen egyszerűbben történhet meg a tananyagok elsajátítása, illetve az adott bizonyítvány megszerzése.

A projekt keretében egy úgynevezett "adaptive learning" rendszer és online kommunikációs szoftver együttes alkalmazásával történik meg a képzés.

 Az online, zárt távoktatási rendszer egy olyan informatikai megoldást nyújt, ami folyamatosan nyomon követi a diák fejlődését, illetve amíg egy leckét nem tanult meg a diák, nem engedi továbblépni. A képzés így biztosan mindenkinek a saját igényei és haladási üteme szerint folyik, nem szükséges alkalmazkodni a csoport többi tagjához. A saját ütemű haladás erősítése érdekében biztosítunk folyamatosan, online kommunikációs szoftveren keresztül tanári konzultációt, ami mintegy mentorálásként végigkíséri a tanulási folyamatot és mindenki a saját haladási ütemében tud a tanárral kommunikálni. A tanárok a beszélgetés közben látják azt, hogy hol tart a diák a tanulásban, miben erős, miben gyenge, így személyre szabott képzést tartanak minden diáknak.

A képzésen való részvételhez nem szükséges komoly informatikai felszerelés, elegendő egy mobiltelefon vagy alapszintű asztali számítógép/laptop, valamint Internet-hozzáférés.

A képzés célja, az önkéntesség terjesztése elméleti és gyakorlati megközelítésen keresztül.

A képzést az önkéntes munka iránt érdeklődő, elhivatott férfiaknak és nőknek ajánljuk.

A képzés során megszerezhető kompetenciák:

* A résztvevők pontos eligazítást és módszert kapnak arra, hogy saját településük fejlesztésében miként kaphat szerepet az önkéntesség és az önkéntesek által szerveződő civil mozgalmak.
* A résztvevők fejlesztik önkéntes munkájukon keresztül kommunikációs készségüket, megtanulják, miként kell az egyre jobban elöregedő társadalomban támogatást nyújtva az egyházak, szociális szervezetek és egyéb támogató civil kezdeményezések mellé állni, hogy azokkal közösen a város élhetőbb és fiatalosabb lendületű legyen.
* A képzésben résztvevők tudatosabbá válnak a XXI. század egyik legnagyobb közönségszervező módszerének alkalmazásában, ez pedig az önkéntesség elterjesztése.

A képzésekkel párhuzamosan úgynevezett konzultációs lehetőséget biztosítunk, amikor egy tanárral beszélhetnek a diákok egy-egy tananyagról vagy tananyag-részről. Itt fontos az, hogy megfelelő Internet-kapcsolat legyen, mivel az akadozó hálózat megszakadó, nehezen érthető beszélgetéseket eredményezhet.

A képzés végén minden sikeresen teljesítő **tanúsítványt** kap, papír alapon.

**A programon való részvétel ingyenes, de előzetes regisztrációhoz kötött!**

A regisztrációhoz küldjön e-mailt a csakkozpont@buk.hu e-mail címre.

**A résztvevők bruttó 20. 000 Ft motivációs díjban részesülnek a sikeres képzést követően.**

A CsakPONT címe : 9737 Bük, Széchenyi u. 44.( Büki Közös Önkormányzati Hivatal)

A CsakPONT nyitvatartása: Hétfő: 8.00-12.00, 13.00-16.00

 Szerda: 8.00-12.00, 13.00-17.00

 Péntek: 8.00-13.00

**Kapcsolattartók: Borhy Renáta**

 **Varga - Berényi Annamária**

**Telefon: 94/500-629**